એક વખત હું ડેડીથી દૂર હતી. એક કામમાં મને તેમની જરૂર પડી. મને થયું કે, ચાલ ડેડીને ફોન કરીને પૂછી લઉં. પછી થયું કે પહેલાં મારી રીતે ટ્રાય તો કરવા દે. મેં ટ્રાય કર્યો. થોડી તકલીફ પડી, પણ પછી થઈ ગયું. રાતે મેં ડેડીને કહ્યું કે આવું થયું હતું, પણ મેં રસ્તો કાઢી લીધો. ડેડીએ એટલું જ કહ્યું કે તું તો મારો સાવજ છે. આઇ એમ પ્રાઉડ ઓફ યુ. સંભાળ જરૂરી છે, કેટલી જરૂર છે એની સમજ હોવી જોઈએ. આપણી વ્યક્તિને ખબર હોય કે એ છે, મારે જરૂર હશે ત્યારે એ હાજર હશે, મને ક્યાંય અટકવા નહીં દે, તો એ પૂરતું છે.